«Ben-Hur» har flere betydninger.

***Ben-Hur*** er en amerikansk episk historisk dramafilm fra 1959 regissert av William Wyler. Filmen handler om den velstående jøden Juda Ben-Hur som blir forrådt og solgt som slave til en romersk galei. Etter noen år stiger han i gradene og ender opp som en fri mann. Han returnerer til Jerusalem for å ta hevn den som fikk ham solgt som slave. Hovedrollen spilles av Charlton Heston, mens andre sentrale roller spilles av Stephen Boyd, Jack Hawkins, Hugh Griffith og Haya Harareet. Manus er basert på Lew Wallace roman *Ben-Hur* fra 1880.

*Ben-Hur* ble meget populær, både i USA og Europa. Den har blitt stående som en av de mest innbringende filmene i USA gjennom historien.

Filmen vant elleve Oscar, inkludert for beste film.

Handling
--------

Charlton Heston som Ben-Hur
Året er 26. Den jødiske kjøpmannen Juda Ben-Hur er blant de rikeste og mest suksessfulle i det romersk-okkuperte Jerusalem. En dag møter han igjen sin romerske barndomsvenn Messala, som nylig har returnert til Jerusalem. Messala har steget i gradene og er blitt nestkommanderende under stattholderen. Juda kommer imidlertid på kant med Messala når han nekter å hjelpe ham med å arrestere lokale opprørere. Senere blir han feilaktig beskyldt for å ha deltatt i et attentat mot den romerske stattholderen. Messala er vel vitende om han er uskyldig, men sørger for å sende hans familie i fengsel og Juda som slave til galeien. Etter tre år som galeislave havner skipet i et sjøslag og de blir rent senk. Under den kaotiske situasjonen som oppstår redder han livet til den romerske kapteinen. Som en belønning blir han gjort til romerens adoptivsønn og returnerer til Jerusalem som fri mann for å ta hevn over sin gamle venn, Messala. Oppgjøret skjer under et dramatisk løp med hest og vogn, med et fullsatt stadion. Kristus lidelseshistorie går parallelt med med handlingen og griper etterhvert inn i skjebnen til Ben-Hur.

Om filmen
---------

Stephen Boyd som Messala
Jack Hawkins som Quintus
Haya Harareet som Esther
Hugh Griffith som Sheik Ilderim
### Produksjon

Filmen ble realisert mye grunnet den amerikanske antitrustloven, som tvang de store filmselskapene til å kvitte seg med eierskapet til kinoene. Dette, sammen med fjernsynets fremvekst, gjorde at MGM begynte å slite økonomisk. I desperasjon besluttet selskapet å satse alt på en kostbar filmproduksjon, inspirert av Paramount Pictures bibelske epos *De ti bud*, fra 1956.

*Ben-Hur* regnes som en av filmhistoriens best kjente fortellinger, og kanskje det ultimate «sverd-og-sandaler»-eposet. Scenen med hesteløpet i Circus Maximus i Roma regnes som legendarisk, sjøslaget er høydramatisk og realistisk for sin tid, og den utstuderte tidskoloritten er blitt forsøkt gjenskapt i flere liknende filmer i ettertid. Historien er filmatisert fire ganger, i 1907 (15-minutters stumfilm), 1927, 1959 og 2016. I tillegg finnes det en tegnefilmversjon fra 2003. Før historien ble til film var det dessuten et suksessrikt og storslagent Broadway-skuespill, med hester og sjøslag og det hele. Hele 15 000 statister deltok under innspillingen av selve hesteløp-sekvensen.

### Anmelderne

Filmen ble godt mottatt av kritikerne, noe som gjenspeiles i at den har fått 86 % på Rotten Tomatoes. Den amerikanske filmkritikeren Leonard Maltin har gitt den 3,5 av 4 stjerner.

Den fikk lunken mottakelse av *VGs* anmelder som gav den terningkast tre. Anmelderen mente blant annet at den var unødig lang og at den i kunstnerisk forstand ikke var noen stor film.

I forbindelse med Blu-ray-utgivelsen i 2011 gav anmelderen på NRKs Filmpolitiet terningkast seks og skrev: «Kulisser og kostymer er påkostede og detaljerte. Og selv 52 år etter er spesialeffektene overraskende gode. Det merkelige er at regissør William Wyler, til tross for de enorme bildene, makter å skape nærhet til figurene». Anmelderen på nettstedet CINERAMA gav den terningkast seks i 2006.

### Økonomi og popularitet

Filmen ble en meget stor suksess og innbrakte 90 millioner dollar på verdensbasis, hvorav 70 millioner i USA alene. Den store suksessen bidro til å redde Metro Goldwyn Meyer fra konkurs. Filmens store inntekter har også satt preg på ettertiden og den ligger per 2017 på en 13.-plass over tidenes mest innbringende filmer i USA (inflasjonsjustert).

Produksjonskostnadene er estimert til drøyt 15 millioner dollar mens det ble brukt ytterligere 3 millioner på annonsering. Den var den dyreste filmen til da.

Filmen innbrakte 881 000 kr ved Oslo-kinoene i 1962 og ble dermed den nest mest innbringende filmen i Oslo, bare slått av *Operasjon Løvsprett*.

### Priser

Ben-Hur vant elleve Oscar, deriblant Oscar for beste film. (Kun tangert av *Ringenes herre: Atter en konge* og *Titanic*). Den ble også tildelt en BAFTA, en Directors Guild of America, fire Golden Globes og en Golden Laurel.

I 2004 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

Rolleliste
----------

* Charlton Heston som Judah Ben-Hur
* Jack Hawkins som Quintus Arrius
* Haya Harareet som Esther
* Stephen Boyd som Messala
* Hugh Griffith som Sheik Ilderim
* Martha Scott som Miriam
* Cathy O'Donnell som Tirzah
* Sam Jaffe som Simonides
* Finlay Currie som Balthasar og forteller
* Frank Thring som Pontius Pilatus
* Terence Longdon som Drusus
* George Relph som Tiberius
* André Morell som Sextus
* Claude Heater som Jesus
* José Greci som Maria fra Nasaret

Referanser
----------

1. ↑  «Ben-Hur (1959)». *www.filmsite.org* **(engelsk)**. Besøkt 15. juni 2017.
2. 1 2  Block and Wilson, s. 411.
3. 1 2 3  «Filmguiden CINERAMA.no - DVD: Ben-Hur [Collector's Edition] (1959) - anmeldelse». *cinerama.no*. 2006. Arkivert fra originalen 6. mars 2016. Besøkt 15. juni 2017.
4. 1 2 3  «Ben-Hur, review: 'spectacular'». *Telegraph.co.uk* **(engelsk)**. 1. januar 2015. Besøkt 15. juni 2017.
5. ↑  «Ben-Hur (Certified fresh)». *Rotten Tomatoes* **(engelsk)**. Besøkt 4. januar 2020.
6. ↑  Maltin, Leonard (3. september 2013). *Leonard Maltin's 2014 Movie Guide* **(engelsk)**. Penguin. ISBN 9781101609552.
7. ↑  «Colosseum». *VG*. 10. februar 1962. s. 8.
8. ↑  «Ben-Hur». *NRK P3* **(engelsk)**. 2011. Besøkt 15. juni 2017.
9. ↑  IMDb business
10. ↑  «All Time Box Office Adjusted for Ticket Price Inflation». *www.boxofficemojo.com* **(engelsk)**. Besøkt 15. juni 2017.
11. ↑  Herman, p. 411.
12. ↑  Aftenposten morgen – Løvspretten var kinoens største suksess i 1962 (2.1.1963, s.3)
13. 1 2  IMDb award

Eksterne lenker
---------------

* (en) *Ben-Hur* på Internet Movie Database Rediger på Wikidata

* (no) *Ben-Hur* hos Filmfront Rediger på Wikidata

* (sv) *Ben-Hur* i Svensk Filmdatabas Rediger på Wikidata

* (da) *Ben-Hur* i Danmark Nationale Filminstitut Rediger på Wikidata

* (en) *Ben-Hur* på AllMovie Rediger på Wikidata

* (fr) *Ben-Hur* på Allociné Rediger på Wikidata

* (nl) *Ben-Hur* på MovieMeter Rediger på Wikidata

* (en) *Ben-Hur* på Turner Classic Movies Rediger på Wikidata

* (en) *Ben-Hur* på American Film Institute Rediger på Wikidata

* (en) *Ben-Hur* på Rotten Tomatoes Rediger på Wikidata
* (en) *Ben-Hur* hos Filmsite.org

| * v
* d
* r
Oscar for beste film: vinnere 1941–1960 |
| --- |
| 
* 1941: *Grønn var min barndoms dal*
* 1942: *Mrs. Miniver*
* 1943: *Casablanca*
* 1944: *Vandre min vei*
* 1945: *Forspilte dager*
* 1946: *De beste år av vårt liv*
* 1947: *Mellom gentlemenn*
* 1948: *Hamlet*
* 1949: *Det kan hende overalt*
* 1950: *Alt om Eva*
* 1951: *En amerikaner i Paris*
* 1952: *Verdens største show*
* 1953: *Herfra til evigheten*
* 1954: *Storbyhavnen*
* 1955: *Marty*
* 1956: *Jorden rundt på 80 dager*
* 1957: *Broen over Kwai*
* 1958: *Gigi*
* 1959: *Ben-Hur*
* 1960: *Ungkarsleiligheten*

 |
| 
* 1927–1940
* **1941–1960**
* 1961–1980
* 1981–2000
* 2001-

 |

| * v
* d
* r
Filmer regissert av William Wyler |
| --- |
| *Straight Shootin'* (1927)
 **·** *Anybody Here Seen Kelly?* (1928)
 **·** *The Shakedown* (1929)
 **·** *Hell's Heroes* (1930)
 **·** *The Storm* (1930)
 **·** *A House Divided* (1931)
 **·** *Tom Brown of Culver* (1932)
 **·** *Her First Mate* (1933)
 **·** *Counsellor at Law* (1933)
 **·** *Glamour* (1934)
 **·** *The Good Fairy* (1935)
 **·** *The Gay Deception* (1935)
 **·** *Farlig trekant* (1936)
 **·** *Dodsworth* (1936)
 **·** *Skogens menn* (1936)
 **·** *Gaten uten navn* (1937)
 **·** *Jezebel* (1938)
 **·** *Stormfulle høyder* (1939)
 **·** *Mannen fra Vesten* (1940)
 **·** *Brevet* (1940)
 **·** *Kvinnen uten hjerte* (1941)
 **·** *Mrs. Miniver* (1942)
 **·** *Memphis Belle* (1944)
 **·** *De beste år av vårt liv* (1946)
 **·** *Thunderbolt!* (1947)
 **·** *Arvingen* (1949)
 **·** *Politidistrikt 21* (1951)
 **·** *Solnedgang* (1952)
 **·** *Prinsesse på vift* (1953)
 **·** *Desperate timer* (1955)
 **·** *Det beste i livet* (1956)
 **·** *The Big Country* (1958)
 **·** *Ben-Hur* (1959)
 **·** *Løgnen* (1961)
 **·** *Samleren* (1965)
 **·** *Hvordan man stjeler en million* (1966)
 **·** *Funny Girl* (1968)
 **·** *Natten de myrdet L.B. Jones* (1970) |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |